احمد فؤاد نجم (1929 - 2013) و شهرته ”الفاجومى“ (نطق: /elfæˈgu:mi/) و ابو المصريين هوه من اشهر الشعرا المصريين اللى كتبوا باللغه المصريه الحديثة (العاميه المصرية). كان ساكن فى مساكن الزلزال المقطمقالب:Fix/category[عايز مصدر] الشعبيه و سبب شهره نجم هوه شعره الجرىء اللى بيفشخ فيه الحكام و بينحاز للشعب المصرى و خصوصا الغلابه منهم و طبعا خفه دمه سبب اساسى لانتشار شعره البسيط و العميق فى نفس الوقت. بس جرءته دى كان تمنها غالى 18 سنه فى السجون و المعتقلات. نجم انتقد سياسات رؤساء مصر التلاته عبد الناصر و السادات و مبارك لكن السادات كان ليه نصيب الأسد من اشعار نجم السخنه لدرجه ان الرئيس السادات كان بيسميه الشاعر البذئ. نجم سمى جمال عبد الناصر "عبد الجبار" . ارتبط اسم احمد فؤاد نجم بالشيخ إمام اللى كان بيغنيله اشعاره لكن اختلفو مع بعض لأسباب ماليه و انفصلو بعد ما عاشو فى فرنسا وعملو حفلات كان أغلب روادها العرب. انضم لحزب الوفد الجديد و بعدين استقال منه فى يوم 10 اكتوبر 2010 و اعلن انه محتج على قرار السيد البدوى رئيس الحزب انه شال ابراهيم عيسى من رئاسه تحرير جرنال الدستور.